ઈ-મેમો પદ્ધતિ ફરી ચાલુ થતાં જ ટ્રાફિક પોલીસ દ્વારા રોડ ઉપર દંડ વસૂલાતનો ત્રાસ ઘટશે. હવેથી, શહેરમાં આવેલી 64 ટ્રાફિક બીટ ચોકીના ઈન્ચાર્જ, ટ્રાફિક PI અને PSI જ રોડ ઉપર દંડ વસૂલાતની કામગીરી કરશે. જો કે, ટ્રાફિક પોલીસ દ્વારા વિસ્તારો નિશ્ચિત કરીને ‘રેન્ડમ ડ્રાઈવ’ યોજાતી રહેશે. ચાર રસ્તા ઉપર રોંગ સાઈડ આવતાં વાહનચાલકો, બેદરકારીભર્યા ડ્રાઈવિંગ, આડેધડ પાર્કિંગ કરનારા સામે ટ્રાફિક પોલીસ રસ્તા ઉપર જ કાર્યવાહી ચાલુ રાખશે.